## Zmluva o dodávke hardvéru a poskytnutí služieb č. C-NBS1-000-094-140

uzatvorená podľa § 269 ods. 2 a nasl. zákona č. 513/1991 Zb. Obchodného zákonníka v znení neskorších predpisov (ďalej len „zmluva“) medzi:

## ZMLUVNÉ STRANY

# Objednávateľ:

Názov: **Národná banka Slovenska**

Sídlo: Imricha Karvaša 1, 813 25 Bratislava

Zastúpená: <vyplní VO>

IČO: 30844789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu (IBAN): SK07 0720 0000 0000 0000 1919 *– platí pre domáceho dodávateľa*

SK60 0720 0000 0000 0000 2129 *– platí pre zahraničného dodávateľa*

Zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „objednávateľ“)

**A**

# Dodávateľ:

Obchodné meno: **<vyplní uchádzač>**

Sídlo: <vyplní uchádzač>

Zastúpený: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

Číslo účtu (IBAN): <vyplní uchádzač>

Zapísaný: <vyplní uchádzač>

(ďalej len „dodávateľ“)

(objednávateľ a dodávateľ ďalej spolu označení ako „zmluvné strany“)

##

## ČLÁNOK I

## PREAMBULA

1. Objednávateľ ako verejný obstarávateľ vyhlásil oznámením č. <doplní verejný obstarávateľ>, zverejneným vo Vestníku verejného obstarávania č. <doplní verejný obstarávateľ> dňa <doplní verejný obstarávateľ>, nadlimitnú zákazku podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom ***Modernizácia serverovej infraštruktúry na platforme HPE synergy****.*
2. Na základe vyhodnotenia ponúk bola ponuka dodávateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku dodávateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.
3. Účelom tejto zmluvy je vykonať modernizáciu existujúcej serverovej infraštruktúry v NBS na platforme HPE Synergy, a to dodávkou nových hardvérových komponentov Synergy vrátane vykonania inštalačných a konfiguračných služieb v rozsahu podľa technickej špecifikácie uvedenej v prílohe č. 1 tejto zmluvy. Následne po vykonaní modernizácie serverovej infraštruktúry NBS na platforme HPE Synergy je účelom tejto zmluvy zabezpečiť servisnú podporu v rozsahu podľa technickej špecifikácie uvedenej v prílohe č. 1 tejto zmluvy.

## ČLÁNOK II

## PREDMET ZMLUVY

1. Predmetom tejto zmluvy je záväzok dodávateľa:
	1. **dodať hardvér a príslušenstvo k hardvéru** v požadovanom rozsahu a podľa technickej špecifikácie uvedenej v tabuľke č. 1 a tabuľke č. 2 prílohy č. 1 - Technická špecifikácia predmetu zmluvy a v súlade s touto zmluvou (ďalej len „zariadenia“),
	2. **vykonať inštalačné a konfiguračné služby** v požadovanom rozsahu a podľa technickej špecifikácie uvedenej v tabuľke č. 3 prílohy č. 1 - Technická špecifikácia predmetu zmluvy a v súlade s touto zmluvou (ďalej len „služby“),
	3. **poskytovať servisnú podporu výrobcu pre dodané zariadenia na základe tejto zmluvy ako aj pre existujúce zariadenia objednávateľa** v požadovanom rozsahu a podľa technickej špecifikácie uvedenej v tabuľke č. 4 prílohy č. 1 - Technická špecifikácia predmetu zmluvy a v súlade s touto zmluvou (ďalej len „servisná podpora“),

(zariadenia, služby a servisná podpora ďalej spolu ako „predmet zmluvy“).

1. Objednávateľ sa zaväzuje za riadne a včas dodaný predmet zmluvy zaplatiť dohodnutú cenu, ktorá je určená v prílohe č. 2 - Cenová špecifikácia predmetu zmluvy.
2. Dodávateľ sa zaväzuje, že zariadenia dodané objednávateľovi na základe tejto zmluvy sú originálne produkty spoločnosti Hewlett Packard Enterprise (ďalej len „spoločnosť HPE“) dodané cez autorizovaný distribučný kanál a sú určené pre predaj v Slovenskej republike alebo regióne, ktorého je Slovenská republika súčasťou. Porušenie záväzku zo strany dodávateľa uvedeného v tomto bode zmluvy sa považuje za podstatné porušenie tejto zmluvy zo strany dodávateľa.
3. Dodávateľ vyhlasuje, že je autorizovaným obchodným partnerom spoločnosti HPE a je oprávnený dodať zariadenia, poskytnúť služby a servisnú podporu, na ktoré sa zaviazal touto zmluvou. Uvedené partnerstvo dodávateľa musí byť dohľadateľné na webovom sídle spoločnosti HPE, alebo takéto partnerstvo doloží dodávateľ písomným potvrdením spoločnosti HPE prostredníctvom elektronickej pošty do 5 dní odo dňa nadobudnutia účinnosti tejto zmluvy. Porušenie akéhokoľvek záväzku zo strany dodávateľa uvedeného v tomto bode zmluvy sa považuje za podstatné porušenie tejto zmluvy zo strany dodávateľa.
4. Dodávateľ sa zaväzuje, že počas platnosti a účinnosti tejto zmluvy bude partnerom spoločnosti HPE podľa bodu 4 tohto článku zmluvy; porušenie tohto záväzku sa považuje za podstatné porušenie zmluvy zo strany dodávateľa.

## ČLÁNOK III

**TERMÍN A MIESTO PLNENIA PREDMETU ZMLUVY**

1. Dodávateľ sa zaväzuje dodať predmet zmluvy podľa článku II bodu 1 písm. a) tejto zmluvy vrátane vykonania inštalačných a konfiguračných služieb podľa článku II bodu 1 písm. b) tejto zmluvy do 90 dní odo dňa nadobudnutia účinnosti tejto zmluvy.
2. Dodávateľ sa zaväzuje poskytovať servisnú podporu podľa článku II bodu 1 písm. c) tejto zmluvy na dobu 5 rokov počnúc dňom podpisu preberacieho protokolu objednávateľom podľa článku IV tejto zmluvy. Služby servisnej podpory sa budú považovať za poskytované až po ich zaregistrovaní na zákazníckom účte objednávateľa vedeného v spoločnosti HPE, pričom túto skutočnosť bude možné overiť cez zákaznícky portál spoločnosti HPE. Dodávateľ je povinný bezodkladne po registrácií predmetu plnenia informovať objednávateľa o tejto skutočnosti e-mailom prostredníctvom oprávnenej osoby podľa článku VII bodu 2 zmluvy.
3. Dodávateľ je povinný dodať zariadenia podľa článku II bodu 1 písm. a) zmluvy a vykonať inštalačné a konfiguračné služby podľa článku II bodu 1 písm. b) zmluvy v dňoch pracovného pokoja (sobota, nedeľa) v čase od 8.00 h do 18.00 h, ak sa zmluvné strany písomne nedohodnú inak.
4. Dodávateľ sa zaväzuje minimálne tri (3) pracovné dni pred dodaním predmetu zmluvy podľa článku II bodu 1 písm. a) a pred vykonaním inštalačných a konfiguračných služieb podľa článku II bodu 1 písm. b) tejto zmluvy písomne na e-mailovú adresu oprávnenej osoby objednávateľa upozorniť objednávateľa na dátum a čas dodávky zariadení a vykonania inštalačných a konfiguračných služieb. V prípade, že dodávateľ neoznámi objednávateľovi termín dodávky predmetu zmluvy (podľa článku II bodu 1 písm. a) a b) zmluvy), objednávateľ nie je povinný prevziať dodávku predmetu zmluvy v deň doručenia. Náklady spojené s odmietnutím prevzatia neoznámenej dodávky predmetu zmluvy a jej opätovným doručením znáša dodávateľ.
5. Miestom plnenia predmetu zmluvy je:
	1. hlavné technologické pracovisko, ul. Imricha Karvaša č. 1, 813 25 Bratislava (ďalej len „HTP“),
	2. záložné technologické pracovisko, ul. Kopčianska 92/D, 851 01Bratislava (ďalej len „ZTP“).

**ČLÁNOK IV**

**ODOVZDANIE A PREVZATIE PREDMETU ZMLUVY**

1. Dodanie predmetu zmluvy podľa článku II bodu 1 písm. a) a b) zmluvy dodávateľom a prevzatie predmetu zmluvy podľa článku II bodu 1 písm. a) a b) zmluvy objednávateľom musí byť potvrdené písomne formou preberacieho protokolu podpísaného poverenými zástupcami oboch zmluvných strán (ďalej len „preberací protokol“).
2. Dodávateľ musí zabezpečiť, že dodávané zariadenia sú zabalené a dopravované tak, aby boli dopravené do miesta plnenia bez poškodenia, v dobrom stave a v originálnych obaloch od výrobcu.
3. Objednávateľ má právo odmietnuť prevziať zariadenia bez nároku dodávateľa uplatniť voči objednávateľovi akékoľvek sankcie a nároky na náhradu akejkoľvek škody tým spôsobenej v prípade, ak:
	1. zariadenia boli dodané do iného, než dohodnutého miesta plnenia podľa tejto zmluvy alebo
	2. zariadenia nie sú uvedené v preberacom protokole alebo
	3. zariadenia nezodpovedajú množstvu, akosti a vyhotoveniu špecifikovaného v tejto zmluve (najmä v technickej špecifikácií podľa prílohy č. 1 tejto zmluvy) alebo nevyhovujú požiadavkám objednávateľa podľa tejto zmluvy alebo
	4. pri preberaní a odovzdávaní zariadení bolo zistené akékoľvek ich poškodenie, ktoré môže mať za následok zmenu vlastností zariadení brániacu ich použitiu alebo podstatne obmedzujúcu ich použitie na účel podľa tejto zmluvy.

##

## ČLÁNOK V

**ZODPOVEDNOSŤ ZA VADY A PODPORA NA PREDMET ZMLUVY**

1. Dodávateľ v plnom rozsahu zodpovedá za dodržanie špecifikácie predmetu zmluvy uvedenej v článku II bode 1 tejto zmluvy, ďalej za kvalitu, akosť a riadne dodanie predmetu zmluvy.
2. Zmluvné strany berú na vedomie, že podmienky zodpovednosti za vady a záručné podmienky zariadení a služieb spoločnosti HPE sú upravené samostatnými podmienkami výrobcu HPE.
3. Záručné odstránenie vád zariadení v rámci servisnej podpory sa vykonáva bez nároku na úhradu akýchkoľvek nákladov dodávateľa s tým spojených.
4. Dodávateľ sa zaväzuje doručiť objednávateľovi potvrdenie od výrobcu dodaných zariadení o platnosti servisnej podpory a aktuálny popis obsahu a rozsahu servisnej podpory a kontaktných údajov na dodávateľa vo veciach servisnej podpory, a to najneskôr do 5 dní odo dňa začatia poskytovania servisnej podpory podľa článku III bod 2 zmluvy.

## ČLÁNOK VI

**CENA A PLATOBNÉ PODMIENKY**

1. Ceny za predmet zmluvy uvedené v prílohe č. 2 tejto zmluvy sú stanovené dohodou zmluvných strán v súlade so zákonom NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z. ktorou sa vykonáva zákon NR SR č. 18/1996 Z. z. o cenách v znení neskorších predpisov. Zmluvné strany sa dohodli na celkovej cene ta predmet zmluvy vo výške:

**<vyplní uchádzač> bez DPH**

(slovom: <vyplní uchádzač> bez DPH)

1. Cena predmetu zmluvy zahŕňa všetky súvisiace náklady dodávateľa vzniknuté s jeho dodaním (napr. náklady na cestovné/dopravné, stravné, ubytovanie, náklady na administratívu a prevádzku a pod.) až do miesta plnenia predmetu zmluvy.
2. Ceny za predmet zmluvy sú uvedené bez DPH. Dodávateľ k dohodnutým cenám uplatní DPH podľa všeobecne záväzného právneho predpisu platného v čase fakturácie. *(Text platí pre tuzemského dodávateľa, zahraničný dodávateľ text druhej vety odstráni*).
3. Dodávateľ je oprávnený fakturovať cenu za predmet zmluvy podľa článku II bod 1 písm. a) a b) najneskôr do 15 dní odo dňa preukázateľného podpísania protokolu o odovzdaní a prevzatí predmetu zmluvy oprávnenými zástupcami oboch zmluvných strán.
4. Zmluvné strany sa dohodli, že cena za predmet zmluvy podľa článku II bodu 1 písm. c) je hradená formou paušálu štvrťročne vopred počas platnosti a účinnosti zmluvy, pričom výška paušálu bude zodpovedať adekvátnej časti fakturovaného obdobia. Dodávateľ je povinný vystaviť faktúru do 15 dní v príslušnom štvrťročnom období.
5. Faktúry sú splatné do 30 dní odo dňa ich doručenia objednávateľovi. Úhrada faktúry sa bude realizovať bezhotovostným prevodom na účet dodávateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech dodávateľa. Za správne vyčíslenie výšky DPH zodpovedá v plnom rozsahu dodávateľ.
6. Zmluvné strany sa dohodli a výslovne súhlasia s tým, že dodávateľ bude zasielať len elektronické faktúry z e-mailovej adresy dodávateľa: <vyplní uchádzač> na e-mailovú adresu objednávateľa: faktury.ofr@nbs.sk vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy, a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Dodávateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“). Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
7. V prípade, že faktúra nebude po vecnej a/alebo formálnej stránke správne vyhotovená, objednávateľ je oprávnený ju vrátiť dodávateľovi bez zaplatenia na doplnenie (prepracovanie), pričom nová lehota splatnosti faktúry začne plynúť dňom doručenia správne doplnenej (prepracovanej) faktúry objednávateľovi.
8. Dodávateľ sa zaväzuje, že uvedenú daň na faktúre odvedie správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje objednávateľa na okamžité odstúpenie od tejto zmluvy. *(Text platí pre tuzemského dodávateľa, zahraničný dodávateľ tento text odstráni)**.*
9. Dodávateľ najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy dodávateľ predmetné potvrdenie predloží objednávateľovi na začiatku každého nového zdaňovacieho obdobia. Dodávateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Dodávateľ čestne prehlasuje, že je konečným príjemcom platieb uvedených v tejto zmluve. *(Text platí pre zahraničného dodávateľa, tuzemský dodávateľ tento text odstráni).*
10. Dodávateľ nie je oprávnený previesť práva a povinnosti vyplývajúce pre neho z tejto zmluvy, ani jej časti, na inú osobu. Dodávateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Dodávateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči dodávateľovi vzniknutej na základe alebo v súvislosti s touto zmluvou.

## ČLÁNOK VII

**ZÁVÄZKY ZMLUVNÝCH STRÁN**

* 1. Dodávateľ sa zaväzuje najneskôr do 5 pracovných dní odo dňa nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť písomne doručená objednávateľovi najneskôr 5 dní pred vykonaním zmeny.
	2. Dodávateľ sa zaväzuje najneskôr do 5 pracovných dní odo dňa nadobudnutia účinnosti tejto zmluvy písomne informovať objednávateľa o platných telefónnych číslach, internetových adresách a adresách elektronickej pošty, na ktorých môže objednávateľ požadovať poskytnutie predmetu zmluvy v zmysle tejto zmluvy, ďalej o spôsobe nahlasovania porúch a o prihlasovacích údajoch na zákaznícky portál spoločnosti HPE. Zmeny uvedených informácií musia byť písomne doručené objednávateľovi najneskôr 5 pracovných dní pred vykonaním zmeny.
	3. Dodávateľ sa zaväzuje zabezpečiť, aby jeho zamestnanci alebo osoby prostredníctvom ktorých plní predmet tejto zmluvy v objektoch HTP a ZTP objednávateľa dodržiavali všetky všeobecne záväzné predpisy, vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy objednávateľa, najmä predpisy o vstupe do objektov HTP a ZPT objednávateľa a k bezpečnosti systémov, a aby sa riadili organizačnými pokynmi oprávnených pracovníkov objednávateľa.
	4. Objednávateľ sa zaväzuje najneskôr do 5 pracovných dní odo dňa nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť písomne doručená dodávateľovi najneskôr 5 dní pred vykonaním zmeny.
	5. Objednávateľ sa zaväzuje najneskôr do 5 pracovných dní odo dňa nadobudnutia účinnosti tejto zmluvy písomne informovať dodávateľa o platných telefónnych číslach a adresách elektronickej pošty, prostredníctvom ktorých môže dodávateľ komunikovať s objednávateľom pri plnení služieb v zmysle tejto zmluvy. Zmeny uvedených informácií musia byť písomne doručené dodávateľovi najneskôr 5 pracovných dní pred vykonaním zmeny.
	6. Dodávateľ je povinný v plnom rozsahu dodržiavať zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon č. 82/2005 Z. z.“). Dodávateľ vyhlasuje, že neporušuje a počas trvania tejto zmluvy nebude porušovať zákaz nelegálneho zamestnávania v zmysle zákona č. 82/2005 Z. z.

V prípade, ak sa vyhlásenie dodávateľa podľa predchádzajúcej vety preukáže za nepravdivé a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z., tak sa dodávateľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do 7 kalendárnych dní odo dňa jej uplatnenia u dodávateľa objednávateľom.

## ČLÁNOK VIII

**ZMLUVNÉ POKUTY A ZODPOVEDNOST ZA ŠKODU**

1. Pri nedodržaní termínu dodania predmetu zmluvy dodávateľom podľa článku III bodu 1 alebo bodu 2 zmluvy, vzniká objednávateľovi nárok vyúčtovať zmluvnú pokutu vo výške 0,5 % z ceny nedodaného predmetu zmluvy bez DPH podľa prílohy č. 2 tejto zmluvy, za každý začatý deň omeškania.
2. Pri dodaní chybného resp. nefunkčného predmetu zmluvy vzniká objednávateľovi nárok vyúčtovať zmluvnú pokutu vo výške 0,5 % z ceny nefunkčného predmetu zmluvy bez DPH uvedeného v prílohe č. 2 za každý deň omeškania až do doby dodávky bezchybného predmetu zmluvy, čím nezaniká nárok objednávateľa na dodanie náhradného bezchybného predmetu zmluvy.
3. V prípade omeškania objednávateľa s uhradením faktúr uhradí objednávateľ dodávateľovi úrok z omeškania vo výške určenej nariadením vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
4. Uplatnením zmluvných pokút nie je dotknutý nárok objednávateľa na náhradu škody. Zmluvné pokuty sa nezapočítavajú na úhradu škôd, ktoré objednávateľovi vzniknú porušením zmluvných povinností dodávateľa.
5. Dodávateľ sa zaväzuje objednávateľovi zmluvné pokuty uvedené v tejto zmluve uhradiť do 14 pracovných dní od doručenia písomného uplatnenia zmluvnej pokuty zo strany objednávateľa, ak nie je v zmluve uvedené inak. Čiastku zmluvnej pokuty uhradí dodávateľ objednávateľovi bezhotovostným prevodom. Údaje pre vykonanie bezhotovostného prevodu zmluvnej pokuty oznámi objednávateľ dodávateľovi v písomnom uplatnení zmluvnej pokuty.
6. Dodávateľ zodpovedá za všetky škody, ku ktorým dôjde pri plnení podľa tejto zmluvy, a ktoré boli preukázateľne spôsobené ním alebo osobami, prostredníctvom ktorých plní predmet tejto zmluvy. Zodpovednosť za škody sa bude spravovať ustanoveniami § 373 a nasl. Obchodného zákonníka.

## ČLÁNOK IX

## VYŠŠIA MOC

1. Zmluvné strany sú zbavené zodpovednosti za čiastočné alebo úplné neplnenie zmluvných povinností podľa tejto zmluvy v prípade, že toto neplnenie je v dôsledku vyššej moci. Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, štrajk, živelné pohromy, povstanie atď.
2. Tá zmluvná strana, ktorá sa odvolá na vyššiu moc, je povinná oznámiť to druhej zmluvnej strane najneskôr do 5 dní od vzniku tejto skutočnosti a môže požiadať o prípadnú úpravu podmienok zmluvy.
3. Na požiadanie zmluvnej strany, ktorej boli avizované okolnosti vyššej moci je povinná dotknutá zmluvná strana predložiť hodnoverný dôkaz.
4. Ak nedôjde k dohode o úprave podmienok zmluvy, má zmluvná strana, ktorá sa odvolala na vyššiu moc, právo odstúpiť od tejto zmluvy.

## ČLÁNOK X

## PRECHOD NEBEZPEČENSTVA ŠKODY A VLASTNÍCKEHO PRÁVA

Nebezpečenstvo škody na predmete zmluvy a vlastnícke právo k predmetu zmluvy prechádza na objednávateľa okamihom podpísania preberacieho protokolu obidvoma zmluvnými stranami a prevzatia predmetu zmluvy v zmysle článku IV tejto zmluvy.

## ČLÁNOK XI

## SUBDODÁVATELIA DODÁVATEĽA

1. Dodávateľ potvrdzuje, že podľa § 41 ods. 3 zákona o verejnom obstarávaní uviedol v prílohe č. 3 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Dodávateľ je povinný bezodkladne oznámiť objednávateľovi akúkoľvek zmenu údajov o subdodávateľovi uvedených v predchádzajúcej vete. Poskytnutie predmetu zmluvy prostredníctvom subdodávateľa nezbavuje dodávateľa povinnosti a zodpovednosti za všetky práce a činnosti subdodávateľa.
2. Počas trvania tejto zmluvy je dodávateľ oprávnený zmeniť subdodávateľa uvedeného v prílohe č. 3 tejto zmluvy výlučne na základe predchádzajúceho písomného oznámenia a následného písomného odsúhlasenia objednávateľom bez potreby uzatvoriť dodatok k tejto zmluve. Dodávateľ je oprávnený zmeniť subdodávateľa uvedeného v prílohe č. 3 tejto zmluvy len na základe predchádzajúceho písomného oznámenia a predchádzajúceho písomného odsúhlasenia objednávateľom, pričom objednávateľ si vyhradzuje právo odmietnuť subdodávateľa, a to najmä v prípade, ak existuje dôvodný predpoklad, že plnenie záväzkov subdodávateľa podľa tejto zmluvy je ohrozené a v prípade, ak subdodávateľ nespĺňa požiadavky na odborno-technickú spôsobilosť vo vzťahu k tej časti predmetu zmluvy, ktorá má byť subdodávateľom plnená. V prípade zmeny subdodávateľa je dodávateľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, najmenej päť pracovných dní pred jeho plánovaným využitím. Nedodržanie zmluvných povinností podľa tohto bodu zmluvy oprávňuje objednávateľa odstúpiť od tejto zmluvy s okamžitou účinnosťou ku dňu doručenia písomného odstúpenia od zmluvy z dôvodu podstatného porušenia zmluvy.
3. Dodávateľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
4. Za účelom preukázania splnenia povinnosti v zmysle predchádzajúceho bodu tohto článku zmluvy je dodávateľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v prílohe č. 3 tejto zmluvy, resp. následne doplneným/zmeneným postupom podľa bodu 2 tohto článku zmluvy a predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť dodávateľ.
5. V prípade, ak dodávateľ poruší povinnosť v zmysle bodu 3 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od dodávateľa vo výške 5.000 eur bez DPH za každé jednotlivé porušenie stanovenej povinnosti.
6. V prípade omeškania dodávateľa so splnením povinnosti v zmysle bodu 4 tohto článku zmluvy, má objednávateľ právo na zmluvnú pokutu vo výške 5.000 eur bez DPH za každé jednotlivé porušenie stanovenej povinnosti.

**ČLÁNOK XIII**

**UKONČENIE ZMLUVY**

1. Zmluvné strany sa dohodli, že túto zmluvu možno ukončiť pred uplynutím doby trvania zmluvy:
	1. písomnou dohodou zmluvných strán;
	2. písomnou výpoveďou objednávateľa bez uvedenia dôvodu. Výpovedná lehota je 3 mesiace a začína plynúť od prvého dňa kalendárneho mesiaca nasledujúceho po kalendárnom mesiaci, v ktorom bola písomná výpoveď doručená dodávateľovi. Počas plynutia výpovednej lehoty sú zmluvné strany povinné dodržiavať podmienky tejto zmluvy v plnom rozsahu;
	3. písomným odstúpením od tejto zmluvy jednou zo zmluvných strán v prípade podstatného alebo nepodstatného porušenia tejto zmluvy druhou zmluvnou stranou, z dôvodov podľa Obchodného zákonníka, alebo v prípadoch ustanovených touto zmluvou. Právne účinky odstúpenia od zmluvy nastanú dňom doručenia písomného oznámenia o odstúpení od zmluvy druhej zmluvnej strane.
2. Za podstatné porušenie povinnosti dodávateľa sa rozumie aj:
3. ak, dodávateľ nedodrží termín dodania predmetu zmluvy podľa článku III bodu 1 alebo bodu 2 tejto zmluvy,
4. ak dodávateľ dodá objednávateľovi chybný resp. nefunkčný predmet zmluvy,
5. ak dodávateľ nesplní technické požiadavky na predmet zmluvy, alebo
6. porušenie zmluvy definované ako podstatné v iných ustanoveniach tejto zmluvy.
7. V prípade, ak nastanú právne skutočnosti majúce za následok zmenu v právnom postavení dodávateľa (napr. vyhlásenie konkurzu, zastavenie konkurzu pre nedostatok majetku alebo zrušený konkurz pre nedostatok majetku, vstup do likvidácie, zmena právnej formy, zmena v oprávneniach konať v mene dodávateľa) alebo akákoľvek iná zmena majúca priamy vplyv na plnenie zo strany dodávateľa, je dodávateľ povinný oznámiť tieto skutočnosti objednávateľovi najneskôr do 5 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo okamžite odstúpiť od tejto zmluvy.
8. Objednávateľ má ďalej právo okamžite odstúpiť od tejto zmluvy v súlade s § 19 zákona o verejnom obstarávaní.
9. Každá zo zmluvných strán je oprávnená odstúpiť od tejto zmluvy, pokiaľ jej to umožňuje zákon č. 315/2016 Z. z.
10. V prípade, ak ktorákoľvek zo zmluvných strán poruší nepodstatným spôsobom niektorú zo svojich povinností dojednaných v zmluve a nesplní svoju povinnosť ani v dodatočnej primeranej lehote, ktorá jej na to bola poskytnutá, môže druhá zmluvná strana od zmluvy odstúpiť. Výzva na splnenie povinnosti s určením dodatočnej primeranej lehoty musí byť písomná a doručená druhej zmluvnej strane. Odstúpenie od zmluvy je možné výlučne písomnou formou a právne účinky odstúpenia nastanú dňom doručenia písomného oznámenia o odstúpení druhej zmluvnej strane.
11. Zánikom tejto zmluvy zanikajú všetky práva a povinnosti zmluvných strán vyplývajúce z tejto zmluvy, s výnimkou nárokov na náhradu škody, nárokov na zmluvné, resp. zákonné sankcie, zodpovednosť za vady, úroky z omeškania a povinnosti mlčanlivosti.

**ČLÁNOK XIV**

# OCHRANA DÔVERNÝCH INFORMÁCIÍ

1. Dôverné informácie sú všetky informácie sprístupnené, poskytnuté objednávateľom dodávateľovi počas trvania zmluvy, ktoré nie sú verejne prístupné, a to najmä technické, obchodné, finančné alebo všetky iné informácie, ktoré objednávateľ poskytne dodávateľovi v akejkoľvek podobe či už zachytené hmotne alebo ústne poskytnuté, ako aj informácie prijaté od inej osoby ako je objednávateľ, pokiaľ je táto osoba zaviazaná s nimi nakladať ako s dôvernými (ďalej len „dôverné informácie“).
2. Dôvernými informáciami nie sú informácie, ktoré sú, alebo sa následne stanú verejne dostupnými inak ako porušením povinností podľa tejto zmluvy dodávateľom, verejne dostupnými sa stávajú dňom zverejnenia.
3. Dodávateľ sa zaväzuje:

- dodržiavať a prijať zodpovedajúce technické, organizačné a iné opatrenia potrebné na ochranu dôverných informácií v rozsahu ako je primerane obvyklé za účelom zamedzenia neoprávneného pozmenenia, zničenia, straty, odcudzenia, zverejnenia, zneužitia alebo sprístupneniu neoprávnenej osobe (ďalej ako „neoprávnená manipulácia s dôvernými informáciami“),

- dôverné informácie viesť oddelene od iných dôverných informácií, ktorými disponuje, aby sa predišlo ich zmiešaniu alebo zámene,

- bezodkladne oznámiť objednávateľovi každú neoprávnenú manipuláciu s dôvernými informáciami a zabezpečiť obnovu všetkých opatrení na ochranu dôverných informácií v zmysle tejto zmluvy.

1. Dodávateľ je oprávnený využívať dôverné informácie iba pre účely plnenia zmluvy a po jej skončení nesmie bez akéhokoľvek časového obmedzenia použiť dôverné informácie na akýkoľvek účel.
2. Dodávateľ nie je oprávnený dôverné informácie poskytnúť inej osobe ako zamestnancom, oprávneným osobám dodávateľa a subdodávateľom ustanoveným v súlade s ustanoveniami zmluvy, ak ďalej nie je uvedené inak. Zároveň je povinný zaviazať všetky takéto osoby záväzkami mlčanlivosti a nakladania s dôvernými informáciami minimálne v rozsahu ako je zaviazaný sám touto zmluvou.
3. Dodávateľ je oprávnený poskytnúť dôverné informácie v nevyhnutnom rozsahu:

- príslušnému súdnemu, správnemu orgánu v súvislosti s akýmkoľvek súdnym, správnym, či iným úradným konaním vzniknutým a vedeným v súvislosti s obchodnými vzťahmi medzi zmluvnými stranami, alebo

- ak je ich poskytnutie požadované na základe rozhodnutia vydaného príslušným súdnym orgánom alebo orgánom verejnej správy, ktoré nadobudlo právne účinky, pričom sa zaväzuje včas a vopred oznámiť takúto povinnosť poskytnúť dôverné informácie objednávateľovi.

1. Dodávateľ môže poskytnúť dôverné informácie inej osobe ako je uvedená v bode 5 tohto článku zmluvy iba po predchádzajúcom písomnom súhlase objednávateľa s takýmto poskytnutím a súčasne takáto osoba, ktorej sa majú poskytnúť dôverné informácie uzavrela dohodu o ochrane dôverných informácií s dodávateľom v rozsahu stanovenom touto zmluvou.
2. Zmluvné strany písomne zaviažu svojich zamestnancov, iné strany a osoby, ktoré budú pracovať na základe tejto zmluvy na dodržiavanie povinností podľa tohto článku zmluvy.
3. Objednávateľ neposkytne dodávateľovi informácie, ktoré patria do zoznamu utajovaných skutočností v zmysle všeobecne záväzného právneho predpisu, ak tieto informácie nie sú nutné na splnenie predmetu zmluvy. V prípade, že tieto informácie budú potrebné k splneniu predmetu zmluvy, bude sa postupovať v zmysle všeobecne záväzných predpisov upravujúcich ochranu utajovaných skutočností.
4. Zmluvné strany sa dohodli, že v prípade porušenia akejkoľvek povinnosti dodávateľa uvedenej v tomto článku zmluvy, má objednávateľ právo uplatniť voči dodávateľovi zmluvnú pokutu vo výške 5 000 eur bez DPH, a to za každé jednotlivé porušenie povinnosti dodávateľa. Zmluvná pokuta je splatná do troch (3) dní odo dňa doručenia výzvy na zaplatenie zmluvnej pokuty. Povinnosť uhradiť zmluvnú pokutu vzniká bez ohľadu na skutočnosť, či objednávateľovi vznikla škoda v dôsledku porušenia povinnosti dodávateľa. Tým nie je dotknuté právo poškodenej osoby (objednávateľa) na náhradu škody v zmysle § 373 a nasl. Obchodného zákonníka.

**ČLÁNOK XV**

**DORUČOVANIE PÍSOMNOSTÍ**

* 1. Všetky dokumenty, oznámenia, žiadosti, správy, výzvy, požiadavky a ostatné písomnosti určené druhej zmluvnej strane (ďalej len „písomnosti“) musia byť doručené, ak táto zmluva neustanovuje inak:
	2. v písomnej forme prostredníctvom pošty doporučene s doručenkou; za deň doručenia sa považuje dátum prevzatia zásielky, alebo
	3. osobne do sídla druhej zmluvnej strany, alebo
	4. formou e-mailu pri bežnej komunikácii (aj pri objednávaní) zaslaním spätného potvrdzujúceho e-mailu príjemcom, pričom za spätný potvrdzujúci e-mail príjemcu sa nepovažuje správa automaticky vygenerovaná systémom.
	5. V prípade zmeny ktoréhokoľvek z údajov v záhlaví tejto zmluvy alebo v kontaktných osobách zmluvných strán a údajoch uvedených v záverečných ustanoveniach tejto zmluvy je príslušná zmluvná strana, ktorej sa zmena týka, povinná túto skutočnosť bezodkladne písomne oznámiť druhej zmluvnej strane. Ak zmluvné strany nesplnia svoju oznamovaciu povinnosť, má sa zato, že platia posledné známe identifikačné údaje alebo údaje vyplývajúce z príslušného registra.
	6. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3. pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v záhlaví tejto zmluvy, resp. na inú adresu písomne oznámenú druhej zmluvnej strane.

**ČLÁNOK XVI**

**ZÁVEREČNÉ USTANOVENIA**

1. Táto zmluva je vyhotovená a podpísaná v (5) piatich rovnopisoch, pričom objednávateľ dostane (3) tri rovnopisy a dodávateľ dostane (2) dva rovnopisy. Všetky rovnopisy sú považované za rovnocenné.
2. Zmeny a doplnenia tejto zmluvy je možné vykonať len formou písomného dodatku a v súlade s § 18 zákona o verejnom obstarávaní, ktorý podpíšu oprávnení zástupcovia obidvoch zmluvných strán; to neplatí, ak je v tejto zmluve ustanovené inak.
3. Zmluvné strany vyhlasujú, že v čase uzavretia tejto zmluvy im nie sú známe žiadne okolnosti, ktoré by bránili alebo vylučovali uzavretie takejto zmluvy, resp. ktoré by mohli byť vážnou prekážkou jej plnenia.
4. Právne vzťahy výslovne neupravené touto zmluvou sa riadia Obchodným zákonníkom v platnom znení a ostatnými všeobecne záväznými právnymi predpismi právneho poriadku platného na území Slovenskej republiky.
5. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
6. V prípade, ak sa niektoré ustanovenie tejto zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto zmluvy. Príslušné ustanovenie zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.
7. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Dodávateľ berie na vedomie zverejnenie tejto zmluvy (vrátane jej prípadných dodatkov) a faktúr dodávateľa doručených objednávateľovi v zmysle § 5a ods. 1, 6 a 9 a § 5b zákona o slobodnom prístupe k informáciám.
8. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa (§ 47a ods.1 Občianskeho zákonníka v spojení § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám).
9. Objednávateľ pri spracúvaní osobných údajov dotknutých osôb dodávateľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a nariadenia Európskeho parlamentu a Rady (EÚ) č. 2016/679 zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
10. Zmluvné strany (každá za seba) zhodne vyhlasujú, že sú plne spôsobilé na právne úkony, že ich zmluvná voľnosť nie je žiadnym spôsobom obmedzená, že sú oprávnené plniť si v celom rozsahu záväzky dohodnuté touto zmluvou. Súčasne zmluvné strany (každá za seba) zhodne vyhlasujú, že sa s touto zmluvou dôkladne oboznámili a jej obsahu porozumeli, pričom táto zmluva je určitá a zrozumiteľná a plne zodpovedá slobodnej, vážnej a určitej vôli zmluvných strán. Na dôkaz týchto skutočností zmluvné strany prostredníctvom svojich oprávnených zástupcov podpísali túto zmluvu.
11. Neoddeliteľnou súčasťou tejto zmluvy sú nasledovné prílohy:

Príloha č. 1 - Technická špecifikácia predmetu zmluvy

Príloha č. 2 - Cenová špecifikácia predmetu zmluvy

Príloha č. 3 - Zoznam dodávateľových subdodávateľov

Za objednávateľa: Za dodávateľa:

V Bratislave, dňa: <vyplní VO> V <vyplní uchádzač>, dňa: <vyplní uchádzač>

................................................... ...................................................

<vyplní VO> <vyplní uchádzač>

# Príloha č. 1 k zmluve o dodávke a poskytnutí služieb č. C-NBS1-000-094-140

**´**

**Technická špecifikácia predmetu zmluvy**

|  |
| --- |
| **Tabuľka 1 - Špecifikácia zariadení pre modernizáciu HPE synergy pre 2 lokality**   |
| **Číslo produktu** | **Technická špecifikácia** | **Funkcia** | **Množstvo** |
| 867793-B21 | HPE Synergy 50Gb Interconnect Link Module | karta do šasi | 4 |
| 867796-B21 | HPE Virtual Connect SE 100Gb F32 Module for Synergy | karta do šasi | 4 |
| 720187-B21 | HPE BladeSystem c-Class 40Gb QSFP+ MPO SR4 100m Transceiver | karta do šasi | 4 |
| 882251-B21 | HPE Synergy 100GbE/4x25GbE/4x32GbFC QSFP28 Transceiver | karta do šasi | 4 |
| 845414-B21 | HPE 100Gb QSFP28 to QSFP28 15m Active Optical Cable | prepojovací kábel | 4 |
| P54624-B21 | HPE Synergy Composer2 Management Appliance Kit | karta do šasi | 4 |
| R3P67AAE | HPE Synergy 32Gb Fibre Channel Upgrade E-LTU | karta do šasi | 4 |
| P51175-B21 | HPE Synergy 12000 High Capacity Fan Kit | ventilátor do šasi | 40 |
| 876698-B21 | HPE Synergy 300Gb Interconnect Link 15m Active Optical Cable | prepojovací kábel | 8 |
| K2Q47A | HPE Multi Fiber Push On to 4 x Lucent Connector 15m Cable | prepojovací kábel | 8 |
| **Tabuľka 2 - Špecifikácia zariadení pre 12 ks HPE synergy serverov** |
| **Číslo produktu** | **Technická špecifikácia** | **Funkcia** | **Množstvo** |
| P39531-B21 | HPE Synergy 480 Gen11 Configure-to-order Compute Module | Gen11 modul | 12 |
| P49598-B21 | Intel Xeon-Gold 6426Y 2.5GHz 16-core 185W Processor for HPE | CPU | 24 |
| P49598-B21 0D1 | Factory Integrated | montáž pri výrobe | 24 |
| P43328-B21 | HPE 32GB (1x32GB) Dual Rank x8 DDR5-4800 CAS-40-39-39 EC8 Registered Smart Memory Kit | RAM | 192 |
| P43328-B21 0D1 | Factory Integrated | montáž pri výrobe | 192 |
| P39590-B21 | HPE SY480 Gen11 2SFF Drive Cage Kit | diskové šasi do modulu | 12 |
| P39590-B21 0D1 | Factory Integrated | montáž pri výrobe | 12 |
| P40497-B21 | HPE 480GB SATA 6G Read Intensive SFF BC Multi Vendor SSD | SSD disk | 24 |
| P40497-B21 0D1 | Factory Integrated | montáž pri výrobe | 24 |
| P02381-B21 | HPE Smart Storage Hybrid Capacitor with 260mm Cable Kit | kondenzátor s káblami | 12 |
| P02381-B21 0D1 | Factory Integrated | montáž pri výrobe | 12 |
| P39956-B21 | HPE SAS Cable SR416ie-m Gen11 Storage Ctrlr | prepojovací kábel | 12 |
| P39956-B21 0D1 | Factory Integrated | montáž pri výrobe | 12 |
| P02054-B21 | HPE Synergy 6820C 25/50Gb Converged Network Adapter | karta do modulu | 12 |
| P02054-B21 0D1 | Factory Integrated | montáž pri výrobe | 12 |
| P39959-B21 | HPE SR416ie-m Gen11 x16 Lanes 4GB Cache SPDM Mezzanine Storage Controller | karta do modulu | 12 |
| P39959-B21 0D1 | Factory Integrated | montáž pri výrobe | 12 |
| P39587-B21 | HPE SY480 Gen11 CPU Front HS Kit | chladič pre CPU | 12 |
| P39587-B21 0D1 | Factory Integrated | montáž pri výrobe | 12 |
| P39589-B21 | HPE SY480 Gen11 CPU Rear HS Kit | chladič pre CPU | 12 |
| P39589-B21 0D1 | Factory Integrated | montáž pri výrobe | 12 |

|  |
| --- |
| **Tabuľka 3 - Špecifikácia pre inštalačné, konfiguračné hardverové a softvérové služby pre dodané zariadenia** |
| **Číslo produktu** | **Technická špecifikácia** | **Funkcia** | **Množstvo** |
| HA124A1 V10 | HPE Synergy Grow Conf SVC | inštalácia HW a konfigurácia synergy na lokalitu | 2 |
| **Tabuľka 4 - Špecifikácia servisnej podpory pre Account ID: CT-22013 5C**  |
| **Číslo produktu** | **Technická špecifikácia** | **Funkcia** | **Množstvo** |
|   | D1 5Y 24FIX - podpora na novo zakúpené servery - 12x gen11 | 5 ročná podpora na nové zariadenia | 1 |
|   | D1 5Y 24FIX pokračovanie podpory na existujúce zariadenia po modernizácií synergy  | 5 ročná podpora na existujúce zariadenia po modernizácií | 1 |

# Príloha č. 2 k zmluve o dodávke a poskytnutí služieb č. C-NBS1-000-094-140

**´**

**Cenová špecifikácia predmetu zmluvy**

**Tabuľka č. 1 Cena za dodanie zariadení v zmysle čl. II bodu 1 písm. a) zmluvy**

|  |  |  |  |
| --- | --- | --- | --- |
| **Položka** | **Označenie s popisom** | **Cena v EUR bez DPH** | **Cena v EUR s DPH** |
| **HW1** | Cena za hardvér na 2 lokality sa vypočíta ako: cena za HW podľa špecifikácie tab. č. 1 technickej špecifikácie  | <vyplní uchádzač> | <vyplní uchádzač> |
| **HW2** | Cena za hardvér za 12 serverovsa vypočíta ako: cena za HW podľa špecifikácie tab. č. 2 technickej špecifikácie  | <vyplní uchádzač> | <vyplní uchádzač> |
| **CHW** | Celková cena za hardvér | <vyplní uchádzač> | <vyplní uchádzač> |

**Tabuľka č. 2 Cena za inštalačné a konfiguračné služby v zmysle čl. II bodu 1 písm. b) zmluvy**

|  |  |  |  |
| --- | --- | --- | --- |
| **Položka** | **Označenie s popisom** | **Cena v EUR bez DPH** | **Cena v EUR s DPH** |
| **CI** | Celková cena za inštalačné a konfiguračné služby na 2 lokality sa vypočíta ako: cena za inštaláciu a konfiguráciu podľa tab. č. 3 technickej špecifikácie  | <vyplní uchádzač> | <vyplní uchádzač> |

**Tabuľka č. 3 Cena za servisnú podporu v zmysle čl. II bodu 1 písm. c) zmluvy**

|  |  |  |  |
| --- | --- | --- | --- |
| **Položka** | **Označenie s popisom** | **Cena v EUR bez DPH** | **Cena v EUR s DPH** |
| **P1** | Cena za servisnú podporu za novo dodané servery (12 ks) na 5 rokov podľa tab. č. 4 technickej špecifikácie | <vyplní uchádzač> | <vyplní uchádzač> |
| **P2** | Cena za servisnú podporu na synergy komponenty v NBS po modernizácií na 5 rokov podľa tab. č. 4 technickej špecifikácie | <vyplní uchádzač> | <vyplní uchádzač> |
| **CP** | Celková cena za servisnú podporu | <vyplní uchádzač> | <vyplní uchádzač> |

# Príloha č. 3 k zmluve o dodávke a poskytnutí služieb č. C-NBS1-000-094-140

## ZOZNAM DODÁVATEĽOVÝCH SUBDODÁVATEĽOV

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia Servisnej zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

Úspešný uchádzač môže pridať toľko riadkov v tabuľke koľko potrebuje.

V prípade, ak úspešný uchádzač nebude mať subdodávateľov uvedie túto skutočnosť v tabuľke.

|  |  |  |
| --- | --- | --- |
| **p. č.** | **Subdodávateľ** | **Údaje o osobe oprávnenej konať za subdodávateľa** |
| 1. | <vyplní uchádzač> | <vyplní uchádzač> |